als_Latn dik_Latn sna_Latn
Hapen aplikimet për “Marketplace Austria Food 2017”, kompanitë shqiptare afat deri në fund të Gushtit
Dhoma Federale Ekonomike e Austrisë (WKÖ) do të organizojë në 4 Tetor, në Vjenë, forumin ndërkombëtar të bashkëpunimit në sektorin ushqimor “Marketplace Austria Food 2017”.
Pjesëmarrës në këtë event do të jenë firmat austriake prodhuese të produkteve ushqimore, si dhe firma importuese dhe tregtuese të këtij sektori nga e gjithë bota. Edhe këtë vit dhoma do të përfaqësohet në këtë forum nëpërmjet firmave shqiptare nga ky sektor.
“Do t’u jepet mundësia të shkoni në Vjenë për të takuar firmat austriake që prodhojnë ushqime dhe pije dhe të lidhni kontakte për një bashkëpunim të mundshëm. Kjo është një mundësi shumë e mirë për t’u njohur me produkte të reja dhe për të shkëmbyer informacione të vlefshme”, thane burimet zyrtare të Dhomës.
Dhoma fton kompanitë të aplikojnë për të qenë pjesëmarrëse në këtë forum, ndërsa afati i fundit për aplikimin është fundi i muajit Gusht 2017.
Për më shumë rreth “Marketplace Austria Food 2017” klikoni këtu.
burimi: ata.gov.al
als_Latn als_Latn als_Latn als_Latn als_Latn als_Latn als_Latn